Cheografía d'Alcheria

A mes gran parti de l'aria costera d'Alcheria ye feriosa, y bi ha poquez buenos puertos. L'aria que ye chusto a o sud d'a costa, conoixita como o Tell, ye fértil. Mes enta o sud se sitúan os Monts Atlas y o disierto d'o Sahara. Alcher, Orán y Constantina son as prencipals ciudaz.

O clima d'Alcheria ye arido y calido, encara que o clima d'a costa siga suau, y os hibiernos en as arias montanyosas puedan estar rigorosos.

Localización: Norte d'Africa, entre Marruecos y Tunicia, con litoral en o mar Mediterranio.
Coordenatas cheograficas: 28º00'N, 3º00'E
Aria total: 2.381.740 km² (segundo país mes gran d'Africa dimpués de Sudán)
Mugas: 6.343 km (998 km de costa, 1.559 km con Marruecos, 1.376 con Mali, 982 km con Libia, 965 km con Tunicia, 956 km con Nícher, 463 km con Mauritania y 42 km con o Sahara Occidental.
Clima: Arido y semiarido; hibiernos suaus y humidos con estius calidos y xutos en as zonas costeras, mes xuto con hibiernos fredos y estius calidos en a meseta; o saloc ye un aire calient cargato d'arena y polveguera que ye común mas que mas en o estiu.
Relieu: A mas gran parti d'o relieu ye formata per una meseta elevata y disierto; bellas montanyas; una planera costera estreita y discontina.
Elevacions extremas Mes baixo: Chott Melrhir: -40 m, mes altero: Tahat 3.003 m.
Recursos naturals: Petrolio, gas natural, menería de fierro, fosfato, uranio, plumo y zinc.
Uso d'a tierra: Tierra labrable: 3,22%, cautivo permanent: 0,25%, atros: 96,53%
Tierra regata: 5.600 km² en l'anyada de 1998
Periglos naturals: Zonas montanyosas subchectas a sismos severs; eslices de tierra y barrancadas en a estación d'as plevias.
Problemas medioambientals actuals: A erosión d'os suelos debito a sopreespleitación y atras practicas agricolas deficients; auguas fecals no tractatas, de repuis de l'arrefinamiento de petrolio y d'atros productos industrials ye levando ta a polución d'os ríos y d'as zonas costeras; o mar Mediterranio, en particular, ye recibindo contaminación provenient de repuis petrolifers, erosión d'os suelos y arrociegue de fertilizants; fornimiento inadecuata d'augua potable.
Alcuerdos internacionals sobre medio ambient: Ye parti de: Biodiversidat, Cambios Climaticos, Desertificación, Especies menazatas, Modificación Ambiental, Repuis Periglosos, Lei d'o Mar, Protección d'a Napa d'Ozono, Contaminación Provocata per Naus, Zonas Humidas.

Categoría:Cheografía d'Alcheria